MUNICIPIUL SATU MARE
Direcția Patrimoniu
Serviciul Patrimoniu, Concesionări, Închirieri
Nr. 53686/17.09.2026

[bookmark: _Hlk100820923]        În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:

RAPORT DE SPECIALITATE
la proiectul de hotărâre privind acordul Municipiului Satu Mare, solicitat prin Certificatul de Urbanism nr.84/06.02.2026


          Prin adresa înaintată de societatea FFNEV ROU SPV EPSILON S.R.L., înregistrată la Primăria Municipiului Satu Mare sub nr. 52322/10.09.2026, se solicită acordul Municipiului Satu Mare, în calitate de proprietar al drumului de exploatare neînscris în cartea funciară, identificat prin nr. top. 494, în vederea obținerii autorizației de construire pentru realizarea unui racord electric subteran, a unei rețele de fibră optică și montarea echipamentelor electrice aferente centralei electrice de stocare.
         Pentru realizarea conexiunii electrice a noii centrale la rețeaua de distribuție, se propune executarea unei linii electrice subterane (LES) de 110 kV, cu o lungime totală de aproximativ 1.400 m, între Stația de Transformare 110/20/6 kV Abator și Stația Electrică IS Satu Mare, nou proiectată.
          Pentru o porțiune a traseului propus a fost emis acordul Municipiului Satu Mare prin Hotărârea Consiliului Local al Municipiului Satu Mare nr. 183/30.07.2026.
           Potrivit documentației depuse, traseul liniei electrice subterane urmează să traverseze și porțiunea aferentă drumului de exploatare identificat prin nr. top. 494, conform ,,Planului de situație proiectată’’ care constituie Anexa la prezenta hotărâre. Drumul de exploatare anterior menționat , se află în proprietatea publică a Municipiului Satu Mare, conform H.G. nr. 967/2002, Anexa I, poziția 1923.
           Realizarea lucrărilor propuse nu este de natură să afecteze dreptul de proprietate publică al Municipiului Satu Mare asupra drumului de exploatare, lucrările urmând a fi executate în subteran, cu respectarea condițiilor tehnice și a prevederilor legale aplicabile.
          Având în vedere cele prezentate, precum și prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local exercită atribuții privind administrarea domeniului public și privat al unității administrativ-teritoriale, se supune spre analiză și aprobare Consiliului Local al Municipiului Satu Mare prezentul proiect de hotărâre.

